Wikiloc - 207. Senderisme en tren: volta al pantà de Sant Llorenç Montgai
Senderisme en tren
Senderisme en tren on Wikiloc
207. Senderisme en tren: volta al pantà de Sant Llorenç Montgai on Wikiloc

207. Senderisme en tren: volta al pantà de Sant Llorenç Montgai
LA TRAVESSA En aquesta ruta l’embassament de Sant Llorenç serà el protagonista principal. Tot i que en diverses rutes havíem pogut gaudir de la seva visió, en cap altra com en aquesta li dedicarem tota l'atenció. L'excursió és una altra sortida concorreguda de la zona. Farem la volta a tot el pantà a fi de gaudir de les seves aigües i muntanyes veïnes en una ruta fàcil, sense pràcticament desnivells, apte per a qualsevol persona. La presa va ser construïda l'any 1929 i té una alçada de 25 metres i una longitud de 164. El Canal Auxiliar d'Urgell pren les seves aigües d'aquí, tot i que si el volem veure hem de caminar uns metres al sud atès que els primer tram va soterrat. DIFICULTAT Cap dificultat. Potser el tram més difícil sigui el que segueix la carretera de tornada a St. Llorenç. Tot i que no té massa trànsit, cal estar atents amb els cotxes. ELS SENDERS Camins sense cap marca de sender, tot i que pel camí de Ribera hi passa el Camí de Sant Jaume del Segre. ELS TRENS -Estació de sortida/arribada: Sant Llorenç de Montgai (FGC): l'estació és als afores del poble. Cap servei a la rodalia, sí al centre. Podeu consultar aquí els HORARIS DELS FERROCARRILS DE LA GENERALITAT